b'\n_START_ARTICLE_\nRastila (Janakkala)\n_START_PARAGRAPH_\nRastila on yksi Janakkalan kylist\xc3\xa4. Se sijaitsee noin viisi kilometri\xc3\xa4 Turengin taajamasta l\xc3\xa4nteen ja noin nelj\xc3\xa4n kilometri\xc3\xa4 kolmostiest\xc3\xa4 it\xc3\xa4\xc3\xa4n. Rastilan kyl\xc3\xa4n etel\xc3\xa4puolella sijaitsee Rastikankaan alue, joka on yritys- ja logistiikkakeskittym\xc3\xa4. Rastilassa toimii Rastilan ja Kilpi\xc3\xa4l\xc3\xa4n kyl\xc3\xa4yhdistys ry.\n_START_SECTION_\nHistoria\n_START_PARAGRAPH_\nRastilan kyl\xc3\xa4st\xc3\xa4 on merkint\xc3\xb6j\xc3\xa4 jo 1500-luvulta. Rastilan kyl\xc3\xa4 on aiemmin ollut osa Vanajan kuntaa, mutta vuoden 1967 liitoksessa kyl\xc3\xa4 liitettiin Janakkalaan. Rastilassa oli Turengin sokeritehtaan maita vuodesta 1968 aina 1990- luvulle saakka. Kunta osti sokeritehtaan maat ja Rastikangas kaavoitettin alueelle.'